Új online flottakezelő platform az optimális hatékonyság érdekében
**A DAF bemutatja a PACCAR Connect szolgáltatást**

**Az információk széles skálájával, illetve a szakmán belül is elismert egyszerű használhatóságával az új PACCAR Connect új mércét állít fel az online flottakezelő platformok terén. A könnyen hozzáférhető PACCAR Connect egyszerű integrációt tesz lehetővé a meglévő, harmadik féltől származó szoftverekkel. Minden új DAF XB, XD, XF, XG és XG+ járműhöz PACCAR Connect 10 évre szolgáltatás jár.**

A PACCAR Connect több összetevőből áll: a tehergépkocsiban lévő hardverből és szoftverből, a fülkében található levehető táblagépből (opcionális), valamint egy online portálból, amely szinte bármilyen rögzített vagy mobil eszközről elérhető. A PACCAR Connect az egyes járművek, a teljes flotta és a járművezetők teljesítményéről is bárhol és bármikor valós idejű információkkal szolgál, így segítve az üzemeltetőket hatékonyságuk és forgalmuk optimalizálásában.

**Zökkenőmentes integráció**A PACCAR Connect egyik fő előnye, hogy az úgynevezett „külső felek” meglévő logisztikai alkalmazásai is felhasználhatják az online portálról származó adatokat, ami nagymértékben megkönnyíti a logisztikai folyamatok és a járműpark teljesítményének nyomon követését bármilyen eszközről.

A PACCAR Connect táblagép emellett a járművezető munkáját is megkönnyíti és hatékonyabbá teszi, mert a PACCAR Connect mobil szolgáltatásait össze tudja kapcsolni a DAF navigációs rendszerrel. Ez azt jelenti, hogy az üzemeltető bázisa által összeállított új útvonalak közvetlenül elküldhetők a DAF-kamionnavigációs rendszerbe. Ennek köszönhetően a járművezetők a leghatékonyabb útvonalon keresztül szállíthatják ki árujukat.

**Új navigációs funkciók**A hatékonyságot és a járművezetői kényelmet egyaránt növelő új navigációs lehetőség az „Utolsó kilométer/első kilométer útvonaltervezés” funkció, amely megoldja azt a gyakori problémát, hogy a be- és kirakodási területen fennálló forgalmi korlátozások miatt nem lehet egy adott helyre elnavigálni.
A „Saját útvonalterv” funkció segítségével az üzemeltető bázisa mindenképpen létrehozhat egy útvonalat (vagy útvonalsorozatot) a PACCAR Connect portálon, és ezt közvetlenül elküldheti a tehergépkocsi navigációs rendszerébe. Ezzel nemcsak a járművezetőre nehezedő terhek csökkenthetők, hanem az esetleges időveszteség is elkerülhető.

**Jelentések**A PACCAR Connect az összes tehergépkocsi- és flottateljesítmény non-stop online megtekintését, illetve e-mailben történő továbbítását is lehetővé teszi bármely adott pillanatban a „jelentések ütemezése” funkció segítségével. Az útvonal- és üzemanyag-jelentések az egyéni igényeknek megfelelően megjeleníthetők a műszerfalon. A maximális hatékonyság elérése érdekében a PACCAR Connect „geofencing”, vagyis virtuális kerítés funkciót is használ, amely értesíti a bázist, ha egy tehergépkocsi közeledik egy szállítási helyhez, vagy a márkakereskedőnél végzett karbantartás után ismét teljesen üzemképes.

Azok a flottatulajdonosok, akiknek átfogóbb információkra van szükségük, az opcionális „Eco pontszám” és „Járműállapot” modulokat is választhatják. Az előbbi részletes tájékoztatást nyújt a járművezető teljesítményéről, míg az utóbbi a jármű állapotára összpontosít – beleértve a valós idejű műszerfali jelzéseket és a jármű következő aktuális szervizelésének feltüntetését.

**Alapfelszereltségként 10 év**
Minden új DAF XB, XD, XF, XG és XG+ járműhöz alapfelszereltségként hozzátartozik a PACCAR Connect 10 évre csatlakoztatási szolgáltatás, még akkor is, ha a jármű gazdát cserél. Ebben az időszakban a portál összes frissítése automatikusan megtörténik.

**Az új norma**A PACCAR Connect online flottakezelő platform – amely minden új DAF-tehergépkocsin az alapfelszereltség része – új etalont állít fel az egyszerű használat terén. A külső felektől származó logisztikai alkalmazások zökkenőmentes integrálásával és az opcionális PACCAR Connect táblagéppel a logisztikai folyamatok felügyelete és optimalizálása minden eddiginél egyszerűbbé, és ami a legfontosabb, jobbá vált.

A **DAF Trucks N.V.** a PACCAR Inc. leányvállalata, egy globális technológiai vállalat, amely könnyű, közepes és nagy igénybevételre szánt tehergépkocsikat tervez és gyárt. A DAF a vontatók és tehergépkocsik teljes választékának beszállítója, amely minden szállítási alkalmazáshoz megfelelő járművet kínál. A DAF vezető szerepet tölt be a szolgáltatások területén is, beleértve a MultiSupport javítási és karbantartási szerződéseket, a PACCAR Financial pénzügyi szolgáltatásait, valamint a PACCAR Parts első osztályú pótalkatrész-ellátását.

Malaga, 2024. szeptember/október

***Megjegyzés csak a szerkesztőknek***

További információ:

DAF Trucks N.V.

Vállalati kommunikációs részleg

Rutger Kerstiens, +31 40 214 2874

[www.daf.com](http://www.daf.com)